stanford-oval/wikipedia huggingface dataset:
Dmitri Pavlov

Dmitri Pavlov vuonna 1938.
Dmitri Grigorjevitš Pavlov (ven. Дми́трий Григо́рьевич Па́влов; 4. marraskuuta (J: 23. lokakuuta) 1897 Vonjuh, Kostroman kuvernementti, Venäjän keisarikunta – 22. heinäkuuta 1941 Kommunarka, Moskovan alue, Neuvostoliitto) oli neuvostoliittolainen kenraali, joka toimi toisen maailmansodan aikana Neuvostoliiton länsirintaman ensimmäisenä komentajana yhdeksän päivää kesäkuussa 1941. Koska hän ei onnistunut pysäyttämään Saksan hyökkäystä, hänet tuomittiin kuolemaan petturina ja teloitettiin.
Pavlov syntyi vuonna 1897 Kostroman kuvernementissa venäläiseen talonpoikaisperheeseen. Hän liittyi vapaaehtoisena Venäjän keisarilliseen armeijaan vuonna 1914 ja osallistui ensimmäiseen maailmansotaan, jonka kuluessa hänet ylennettiin vanhemmaksi aliupseeriksi. Hän jäi vuonna 1916 saksalaisten sotavangiksi ja palasi Venäjälle tammikuussa 1919. Hän liittyi samana vuonna kommunistiseen puolueeseen ja puna-armeijaan, jonka riveissä hän osallistui Venäjän sisällissotaan. Pavlov palveli muun muassa Turkestanissa ja suoritti Omskin sotakoulun vuonna 1922 sekä Frunzen sotilasakatemian vuonna 1928. Hän osallistui vuoden 1929 Kiinan–Neuvostoliiton rajasotaan ja toimi sen jälkeen rykmentinkomentajana. Vuosina 1936–1937 hän komensi Espanjan sisällissotaan osallistuneiden kansainvälisten prikaatien panssariprikaatia, joka osallistui Madridin puolustukseen. Hänelle myönnettiin 1937 Neuvostoliiton sankarin arvonimi. Marraskuusta 1937 alkaen hän oli puna-armeijan moottori- ja panssariosaston johtaja, ja vuonna 1938 hänestä tuli ylimmän sotaneuvoston jäsen. Vuonna 1937 hänet valittin Neuvostoliiton korkeimman neuvoston jäseneksi ja vuonna 1939 hänestä tuli NKP:n keskuskomitean ehdokasjäsen.
Pavlov osallistui vuoden 1939 Halhin-Golin taisteluihin ja komensi talvisodassa reservijoukkoja. Heinäkuussa 1940 hänet nimitettiin Valko-Venäjän sotilaspiirin (heinäkuusta 1940 alkaen läntinen sotilaspiiri) komentajaksi. Hän sai helmikuussa 1941 armeijakenraalin arvon. Saksan hyökkäyksen alkaessa 22. kesäkuuta 1941 Pavlov sai komentoonsa läntisen rintaman, joka ulottui Liettuan etelärajalta Pripetille. Suurhyökkäykseen valmistautumattomana hän kärsi heti sodan ensi päivinä massiivisia tappioita, ja jäljelle jääneet joukot joutuivat perääntymään viikossa yli 350 kilometriä välttääkseen saarroksiin joutumisen. Pavlov erotettiin 30. kesäkuuta tehtävästään ja kutsuttiin Moskovaan, jossa hänet pidätettiin 4. heinäkuuta. Häntä vastaan nostettiin syyte, jonka mukaan hän oli kuulunut neuvostovastaiseen salaliittoon ja romahduttanut tahallaan rintaman. Korkeimman oikeuden sotakollegio tuomitsi hänet kuolemaan 22. heinäkuuta ja hänet teloitettiin samana päivänä. Samassa yhteydessä tuomittiin hänen esikuntapäällikkönsä Vladimir Klimovskih, viestintäpäällikkö Andrei Grigorjev ja 4. armeijan komentaja Aleksandr Korobkov.
Pavlov rehabilitoitiin vuonna 1957.
Coupé

Coupé-korinen Ford Mustang.
Coupé tai coupe on yleensä urheiluautoissa käytettävä matalakattoinen ja kaksiovinen korimalli. Erilaisia coupéiksi luokiteltavia korimalleja on useita. Esimerkiksi hardtop eli kovakatto on tunnettu yhdysvaltalaisissa autoissa. Viistoperäinen coupé taas on tuttu näky vanhempien autojen korivalikoimissa.
Sanan ’coupé’ tai ’coupe’ alkuperä

Ranskan sana ’coupé’ on johdos verbistä couper, ’leikata’. Sanaa käytettiin alun perin  hevoskärrystä, josta oli leikattu etupenkki pois – näin kahden istuttavasta takapenkistä tuli kärryjen ainoa istuin.
Erilaisia coupé-malleja

Perheautoissa coupé-korimalli on usein nimeltään combi coupé. Combi coupé -korit ovat kuitenkin jo etääntyneet alkuperäisestä coupé-mallista monikäyttöisempään suuntaan. Coupé-cabriolet sen sijaan tarkoittaa autoa, jossa on automaattisesti sisään taittuva kovakatto – näin autoa voidaan käyttää sekä coupéna että avoautona. Tämäntyyppiset henkilöautot ovat yleistymässä kovaa vauhtia perinteisten coupé-mallien sijaan. Nykyään on olemassa lähinnä kahdenlaisia coupé-tyyppejä: urheiluautoja joista on ainoastaan coupé-malli – tai tavallisia henkilöautoja, joista on sedanin tai hatchbackin lisäksi urheilullisempi coupé-malli. Lisäksi on henkilöautoja, joista on ainoastaan coupé-malli. Coupé-mallisten  henkilöautojen ja urheiluautojen raja on vaikeasti määritettävissä, sillä malleja on hyvin monenlaisia ja eritehoisia.
Coupé-autoja > Henkilöautoja, joista on ainoastaan coupé-malli

Chevrolet Camaro
Ford Capri
Ford Probe
Ford Mustang
Opel Calibra
Opel Manta
Opel Monza
Porsche Cayman
Lincoln Mark VIII
Nissan 100NX
Volkswagen Corrado
Volkswagen Scirocco
Coupé-autoja > Henkilöautoja, joista on sedanin tai hatchbackin lisäksi myös coupé-malli

Audi 80
Audi A5
Audi S2
BMW 3-sarja
Ford Taunus
Honda Civic
Honda Accord
Opel Astra
Toyota Camry (Solara)
Toyota Corolla
Citroën C4
Peugeot 406
Peugeot 407
Renault Mégane
Saab 900
Škoda 1000MB/1100MB
Škoda 100/110
Mazda 323
Mercedes-Benz C
Mercedes-Benz E
Coupé-autoja > Urheilu-coupéita

Ford Cougar
Mazda RX-7
Honda Prelude
Nissan 200SX
Nissan 300ZX
Nissan 350Z
Mercedes-Benz SLR McLaren
Toyota Celica
Toyota Supra
Fiat Coupé
Audi R8
Audi TT
Smart Roadster-Coupé
Coupé-autoja > Amerikkalaisia urheilu-coupéita

Chevrolet Corvette
Chevrolet Camaro
Pontiac Firebird
Ford GT
Ford Mustang
Autojen korimallit
Cabriolet
Phaeton
Roadster
Coupé
Coupé de ville
Combi coupé
Farmariauto
Fastback
Hatchback
Liftback
Landaulet
Limusiini
Sedan
Tila-auto
Tourer
Leopold II:n ”juhla-coupé”.
Dublinin kreivikunta

| Dublinin kreivikunta County Dublin Contae Bhaile Átha Cliath |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – suurin kaupunki:  Dublin
Pinta-ala:  923,78 km²
Väkiluku (2016):  1 345 402
 – väestötiheys:  1 456,4 as./km²
Lyhenteet:  
 – ISO 3166:  IE-D
 Kreivikunnan neljän hallinnollisen alueen yhteenlaskettu pinta-ala ja asukasluku 
Dublinin kreivikunta (engl. County Dublin, iiriksi Contae Bhaile Átha Cliath) on historiallinen kreivikunta Irlannin tasavallan itärannikolla Leinsterin provinssissa. Siihen kuuluu maan pääkaupunki Dublin, jolta se on saanut nimensä. Kreivikunnan alueella on 1 345 402 asukasta (vuonna 2016) ja sen pinta-ala on 923,78 neliökilometriä.
Dublinin kreivikunnalla ei ole enää hallinnollista merkitystä, sillä se lakkautettiin vuonna 1994. Siitä lähtien sen alue on jaettu neljään osaan: Dublinin kaupunkiin sekä Dún Laoghaire–Rathdownin, Fingalin ja Etelä-Dublinin kreivikuntiin.
Aiheesta muualla

Kuvia tai muita tiedostoja aiheesta Dublinin kreivikunta Wikimedia Commonsissa
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Dublinin eläintarha

Dublinin eläintarhan sisäänkäynti
Dublinin eläintarha on Dublinin Phoenix Parkissa Irlannissa sijaitseva eläintarha, joka avattiin 1. syyskuuta 1831.
Deltasypressit

| Deltasypressit |
| --- | --- |
 Deltasypressin (Glyptostrobus pensilis) oksia.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Paljassiemeniset Pinophyta
Lahko::  Cupressales
Heimo::  Sypressikasvit Cupressaceae
Alaheimo::  Taxodioideae
Suku::  Deltasypressit Glyptostrobus  Endl., 1847
Katso myös
   Deltasypressit Wikispeciesissä   Deltasypressit Commonsissa 
Infobox OKNimi-testi OK: 
Deltasypressit (Glyptostrobus) on sypressikasvien heimoon kuuluva havupuusuku. Siihen kuuluu yksi nykyisin elävä laji, Glyptostrobus pensilis eli deltasypressi, ja useita esihistoriallisia lajeja liitukaudelta pleistoseenille. Suvun levinneisyys oli kenotsooisen maailmankauden alkupuolella huomattavasti nykyistä reliktistä levinneisyyttä laajempi. Tällöin suvun lajeja esiintyi laajalla alueella Euraasiassa ja Pohjois-Amerikassa. Nykyisin suvun ainoa elävä laji kasvaa vain pienellä alueella Kaakkois-Aasiassa ja on äärimmäisen uhanalainen.
Kuvaus

Deltasypressit ovat kausivihantia tai puoliainavihantia puita. Oksanhaaroja on kahdentyyppisiä, pysyviä pitkähaaroja ja yksivuotisia lyhythaaroja eli lyhytversoja. Pysyvät haarat ovat ilmaraollisia ja vihreitä muutaman ensimmäisen vuoden. Niissä kasvavien lehtien johteiset lehtikannat jäävät kiinni haaroihin lehtien pudotessa. Lyhytversot taas putoavat kokonaisina lehtineen.
Lehdet ovat ruodittomia ja kierteisesti asettuneita. Suurempien pysyvien oksanhaarojen ja käpyjä kantavien haarojen lehdet ovat suomumaisia. Nuorten puiden lyhytversojen lehdet ovat neulasmaisia ja asettuneet kierteisesti, mutta kääntyneet sivuille kaksirivisesti. Vanhempien puiden lyhytversojen lehdet ovat neulasmaisia, poikkileikkaukseltaan nelikulmaisia ja asettuneet kolmeen riviin.
Deltasypressit ovat yksikotisia. Kävyt kehittyvät versojen kärkiin. Hedekävyt koostuvat 15–20 kierteisesti asettuneesta hedelehdestä. Siemeniä tuottavat kävyt ovat päärynän- tai munanmuotoisia. Käpyjen emi- ja peitinsuomut ovat kiinnikasvaneet. Kierteisesti asettuneita käpysuomuja on 20–22. Tyveä lähinnä sijaitsevat suomut ovat siemenettömiä. Muissa käpysuomuissa on kaksi siementä. Pienet siemenet ovat yksisiipisiä.
Lajeja

Sukuun on luokiteltu useita vain fossiileista tunnettuja esihistoriallisia lajeja. Esihistoriallisia lajeja ei kuitenkaan usein ole pystytty varmuudella erottamaan toisistaan ja ne on monesti luokiteltu erillisiksi lajeiksi ainoastaan siksi, että niiden esiintymät sijaitsevat maantieteellisesti tai ajallisesti kaukana toisistaan.
Glyptostrobus europaeus†
Glyptostrobus nordenskioldii†
Glyptostrobus oregonensis†
Glyptostrobus pensilis – deltasypressi
Kehityshistoria

Aikaisimmat tunnetut deltasypresseiksi tunnistettavat fossiiliset puut ovat Pohjois-Kanadasta ja Grönlannista varhaiselta liitukaudelta, jolloin suku oli levinnyt jo laajalle. Myöhäisliitukaudelta tunnetaan deltasypressejä myös Aasiasta nykyisen Kiinan ja Venäjän alueilta. Paleoseenilla deltasypressit olivat tärkeä osa pohjoisen pallonpuoliskon pohjoisosien kesävihantien metsien kasvillisuutta. Paleoseenin ja eoseenin aikana deltasypressejä kasvoi laajalla alueella Euraasiassa ja Pohjois-Amerikassa monenlaisissa elinympäristöissä. Niitä esiintyi myös hyvin pohjoisessa arktisilla alueilla, joiden ilmasto on nykyään liian kylmä puuvartisille kasveille.
Deltasypressien uskotaan aina olleen lähinnä lämpimien kosteikkometsien ja soiden puita. Ilmaston maailmanlaajuisen kylmenemisen ja kuivumisen eoseenikauden jälkeen uskotaan suurelta osin aiheuttaneen deltasypressien harvinaistumisen ja nykyisen reliktisen levinneisyyden. Suku on säilynyt ulkoisesti hyvin muuttumattomana paleoseenikaudelta asti, eikä ole koskaan ollut kovin monimuotoinen.
Lajin Glyptostrobus europaeus fossiilinen runko mioseenikaudelta.
Pohjoisamerikkalaisen deltasypressilajin fossiilisia oksia eoseenikaudelta.
Dmitri Zavidovski

| Dmitri Zavidovski> Henkilötiedot |
| --- | --- |
Koko nimi:  Dmitri Aleksandrovitš Zavidovski
Syntynyt: 25. lokakuuta 1981 (ikä 42) Almaty
Jääpallon pelaaja
Pituus:  172 cm
Paino:  76 kg
Seura:   Jenisei, Krasnojarsk
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1997–2000 | Jenisei-2, Krasnojarsk |  |  |
| 2000–2001 | Uralski Trubnik, Pervouralsk |  |  |
| 2002 | Metallurg Bratsk |  |  |
| 2002–2008 | Jenisei, Krasnojarsk |  |  |
| 2008–2011 | Kuzbass, Kemerovo |  |  |
| 2011–2013 | Jenisei, Krasnojarsk |  |  |
Maajoukkue
| 2004 | Venäjä-2 |  | () |
| 2006– | Kazakstan |  | () |
 Seurajoukkueuran tilastot kattavat vain kansalliset sarjat, päivitetty 25. tammikuuta 2014.  Maajoukkueuran tilastot päivitetty 25. tammikuuta 2014.
Dmitri Aleksandrovitš Zavidovski (ven. Дмитрий Александрович Завидовский, s. 25. lokakuuta 1981 Krasnojarsk, Neuvostoliitto) on kazakstanilainen jääpalloilija, pelipaikaltaan hyökkääjä. Hän edustaa Krasnojarskin Jeniseitä.
Zavidovskin kasvattajaseura on Krasnojarskin Jenisei. Sen jälkeen hän on pelannut Venäjän mestaruussarjaa Pervouralskin Uralski Trubnikissa ja Kemerovon Kuzbassissa. Sen jälkeen kaudesta 2011 lähtien hän on pelannut Jeniseissä.
Zavidovski edusti kaudella 2003–2004 Venäjän 2-maajoukkuetta. Koska entisen Neuvostoliiton seuraajavaltioilla on yhteinen menneisyys, toisen seuraajavaltion passin saaminen oli Zavidovskille mahdollista. Niinpä hänellä on Venäjän kansalaisuuden lisäksi myös Kazakstanin kansalaisuus ja pystyi näin edustamaan kaudesta 2005–06 lähtien Kazakstania. Hän on ollut voittamassa kolme pronssia.
Saavutukset

Seurajoukkueissa
3 kertaa Venäjän mestaruushopeaa 2003 Jenisein joukkueessa sekä 2009 ja 2010 Kuzbassin joukkueessa,
2 kertaa Venäjän mestaruuspronssia 2012 ja 2013 Jenisein joukkueessa,
Maajoukkueessa
3 MM-pronssia: 2012, 2013 ja 2014,
Deltarune

| Deltarune |
| --- | --- |

Kehittäjä:  Toby Fox ja 8-4
Julkaisija:  Toby Fox ja 8-4
Jakelija:  Nintendo eShop, PlayStation Store, itch.io ja Steam
Säveltäjä:  Toby Fox
Pelimoottori:  GameMaker
Julkaistu:  2018
Lajityyppi:  tietokoneroolipeli, tieteisfantasiapeli (d), videopeli, jossa esiintyy HLBT-hahmo (d) ja Non-binary characters in fiction (en) (käännä suomeksi)
Pelimuoto:  yksinpeli
Ikäluokitus:  ESRB: Teini-ikäisille 
Alusta:  Mac OS X, Nintendo Switch, PlayStation 4, Windows
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Deltarune on Toby Foxin kehittämä ja julkaisema roolipeli. Pelin ensimmäinen osa julkaistiin 31. lokakuuta 2018 Windowsille. Peli on tehty "vaihtoehtoisena aikajanana" edeltäjänsä Undertalen multiversumissa. Pelissä pelaajan teot vaikuttavat vain dialogeihin.
Pelin kulku

Pelin alussa ihmislapsi Kris herää kotoaan, ja hänen pitää kiirehtiä kouluun, tai myöhästyy. Koulussa hänen pitää etsiä projektia varten pari, ja yhtäkkiä toinenkin myöhässä oleva oppilas, hirviö Susie paiskaa oven auki. Kris ja Susie pian hakevat lisää taululiitua, ja kun he ovat poistuneet, Susie paljastaa syöneensä viimeisen liidun, eikä halua, että Kris paljastaa asian ja joutuu erotetuksi. Susie haluaa, että jos hänet erotetaan, hänet erotetaan hyvästä syystä, ja hän uhkaa syödä Krisin naaman. Hän kuitenkin muuttaa mielensä, ja he hakevat yhdessä liitua varastosta. Varasto kuitenkin johtaa heidät Dark Worldiin, pimeään versioon todellisesta maailmasta. Myöhemmin he tapaavat mystisen Ralsein, joka kertoo heille Dark Worldin tarinan. Selviää, että Kris ja Susie ovat sankareita, joiden täytyy pelastaa Dark World pahalta kuninkaalta. Kuninkaan poika, Lancer, yrittää estää heitä tässä tehtävässä.
Useiden juonenkäänteiden, hirviötaisteluiden ja tapahtumien jälkeen he lopulta saapuvat pahan kuninkaan luokse Lancerin (jonka kanssa he ystävystyivät) kanssa. Paha kuningas ei siedä sitä, että hänen poikansa on ystävystynyt hyvien kanssa ja uhkaa tappaa Lancerin. Sankarit pelastavat Lancerin ja tuhoavat kuninkaan. He pääsevät lähteelle, jonka avulla he pääsevät takaisin oikeaan maailmaan. Ralsei riisuu naamionsa ja selviää, että hän muistuttaa Krisin veljeä, Undertalesta tuttua Asrielia. Kris ja Susie palaavat kouluun koulupäivän ollessa jo päättynyt. He ovat huoneessa täynnä viittauksia Dark Worldiin. Kris ja Susie hyvästelevät ja sopivat uudet leikit huomiselle. Tämän jälkeen Kris voi vapaasti kulkea kaupungilla ja voi keskustella Undertalesta tuttujen hahmojen, kuten Sansin kanssa. Kun pelaaja palaa kotiinsa nukkumaan, Kris nousee keskellä yötä sängystä, ottaa sielunsa irti ja heittää sen häkkiin. Krisin silmät alkavat hohtaa punaisena ja hän ottaa veitsen käteensä. Pelin ensimmäinen osa on päättynyt.
Hahmot

Kris on pelin päähahmo, jota pelaaja ohjaa.
Susie on hirviö ja yksi pelin päähahmoista, joka joutuu Krisin kanssa Dark Worldiin. Susie pitää paljon väkivallasta ja siksi hänen on vaikea alussa olla satuttamatta yhtäkään Dark Worldin asukkaista. Hän ystävystyy Lancerin kanssa. Peliteknisesti Susien damage- (hyökätessä tuotettu tuho) sekä hp-arvot ovat korkeimmat kaikista pelattavista hahmoista.
Ralsei on vihreään nuttuun pukeutunut hirviö, joka kulkee Krisin ja Susien kanssa. Ralsein nimi on anagrammi Asrielista. Ralsei ei pidä väkivallasta ja ajattelee maailman olevan parempi paikka ilman sitä. Ralseilla on vähemmän hp:ta kuin muilla pelattavilla hahmoilla (Susie, Ralsei itse, Kris ja toisessa osassa myös Noelle) mutta hän pystyy tekemään hyödyllisiä loitsuja taistelun helpottamiseksi, lopettamiseksi tai edistämiseksi.
Lancer on ensimmäinen henkilö, jonka hahmot kohtaavat. Lancer ajaa moottoripyörällä ja pitää itseään hyvin pahana. Lancer ystävystyy kuitenkin Krisin, Susien ja Ralsein kanssa. Hänen isänsä Chaos King yritti tappaa sankarit, mutta Lancer esti häntä. Chaos Kingin tappion jälkeen, Lancer ryhtyy Pimeyden Maailman kuninkaaksi.
Chaos King on Dark Worldin kuningas ja Lancerin isä. Hän on pelin päävastus.
Jevil on Card Castelin tyrmässä asuva paholainen, joka muistuttaa Jokeria. Jevilin nimi tulee Jokerin ja Devilin (suom. Paholainen) yhdistelmästä. Jevil on pelin salainen pomovastus, mitä vastaan pääsee pelaamaan, jos pelaaja on löytänyt kolme avaimenosaa. Jevil on Sansin tapaan vaikein vastustaja, vaikka Deltarunen pelaajat ovat sitä mieltä, että Sans-taistelu on vaikeampi kuin Jevil-taistelu. sanoista.
Noelle on varsinkin Deltarunen toisessa osassa esiintyvä hahmo, joka joutuu Dark Worldiin kirjastossa sijaitsevan tietokonehuoneen kautta.
Spamton on Deltarunen toisessa osassa esiintyvä salainen pomovastus. Taistelun aloittamiseksi tarvitsee Spamtonilta ostettavan Keygenin, joka tulee laittaa salaisessa kammiossa sijaitsevan robotin sisään. Pelin kehittämisen aikana Toby pelkäsi, että Spamtoniin kohdistuisi paljon kritiikkiä ja vihaa, mutta hänestä tulikin ikoninen ja pidetty hahmo fanien keskuudessa.
Aiheesta muualla

Deltarune MobyGamesissa (englanniksi)
Eila Kumpuniemi

Eila Kumpuniemi on Ranualta kotoisin oleva suomalainen veteraaniurheilija ja voimanostaja. Kumpuniemellä ja hänen aviomiehellään Veli Kumpuniemellä on yhteensä lähes 300 SM-kilpailujen ja sitä korkeampien kisojen mitalia. Eila Kumpuniemi on valittu EPF Hall Of Fameen.
Vuonna 2016 hän voitti maailmanmestaruuden Tallinnassa masters-voimanoston MM-kilpailuissa. Samana vuonna Tšhekin Plzenissä käydyissä voimanoston masters-sarjan EM-kilpailuissa hän teki uuden Suomen ennätyksen ja voitti tuloksellaan Euroopan mestaruuden masters-sarjassa. 70-vuotiaiden 52-kiloisten sarjassa kisannut Kumpuniemi nosti yhteistuloksen 258,5 kilogrammaa. Hän teki jalkakyykyssä tuloksen 98,5 kiloa, penkkipunnerruksessa 50,0 kiloa ja maastavedossa 110,0 kiloa. Jalkakyykyssä hän paransi puolella kilolla omissa nimissään ollutta ikäluokan maailmanennätystä. Hän oli kilpailun aikaan 73-vuotias.
Deadlock (Manitoun albumi)

| Deadlock Manitou |
| --- | --- | --- |

Studioalbumin tiedot
 Äänitetty : marraskuu 2005 – tammikuu 2006 Sound Supreme -studio, Hämeenlinna
 Julkaistu: 17. huhtikuuta 2006
 Tuottaja(t): Janne Saksa & Manitou
 Tyylilaji: heavy metal
 Kesto: 46.27
 Levy-yhtiö: Firebox Records
Manitoun muut julkaisut
| The Mad Moon Rising 2004 | Deadlock 2006 | No Signs of Wisdom 2007 |
Deadlock on Manitoun toinen studioalbumi, joka julkaistiin 17. huhtikuuta 2006.
Kappaleet

Kaikki kappaleet sovittanut Manitou.
And the Silence Bites – 3.05
Fools in Control – 3.29
Waste, Damnation – 4.49
The State of Mind – 4.27
Black Burning Flame – 4.11
Swallowing the Dark – 4.00
Psychoracer – 3.41
Lead a Wild Ride – 3.24
By the Waves of Stars – 3.36
Black Meadow (Menace of War) – 2.55 (instrumentaali)
The Black Meadow – 8.50
Kappaleet > Japanin bonuskappale

Beat It – 3.27 (Michael Jackson -cover)
Kokoonpano

Markku Pihlaja – laulu, kosketinsoitin
Antti Laurén – kitara, kosketinsoitin
Markus Vanhala – kitara, kosketinsoitin
Ismo Laukkanen – basso
Matti Suhonen – rummut
Kokoonpano > Tuotanto

Olli Lappalainen – grafiikka, design
Janne Saksa – tuottaja, taustalaulu
Nea Gustafson – valokuvat
Arvostelut

Desibeli.net:
Imperiumi.net:
The Metal Crypt:
Sea of Tranquility:
Soundi:
Aiheesta muualla

Albumi Deadlock (Manitoun albumi) Encyclopaedia Metallum -sivustolla (englanniksi)
Deadlock discogs.com -sivustolla (englanniksi)
Einar Sarlin

Einar Johannes Sarlin (31. tammikuuta 1875 Viitasaari – 15. maaliskuuta 1939 Viitasaari) oli suomalainen maanviljelijä, joka oli yksi Lapuan liikkeen johtavia henkilöitä.
Einar Sarlinin vanhemmat olivat Viitasaaren lukkari Konstantin Sarlin ja Margaretha Charlotta Granberg. Sarlin kävi Jyväskylän seminaarin mallikoulua ja vuodesta 1897 alkaen hän oli Viitasaarella isältään perimänsä Kokkilan talon isäntänä.
Sarlin oli Viitasaarella kunnanvaltuuston, maamiesseuran, hevosystäväinseuran, kirkkovaltuuston ja suojeluskunnan esikunnan jäsenenä. Hän oli muun muassa Viitasaaren säästöpankin isännistön jäsenenä ja puheenjohtajana ja osuusmeijerin isännöitsijänä. Sarlin osallsitui jo 1900-luvun alussa aktivistien toimintaan. Suomen sisällissodan aikana hän oli perustamassa suojeluskuntaa Viitasaarelle. Sarlin oli 1930-luvun alussa mukana Lapuan liikkeen toiminnassa ja hän oli mukana perustamassa juutalais- ja vapaamuurarivastaista Viitasaaren Isänmaalliset Kansalaiset-yhdistystä. Sarlinin omistama Kokkilan talo oli myös yksi Lapuan liikkeen kyyditysverkoston etappitaloista.1. maaliskuuta 1932 Viitasaarella järjestettiin kokous, joka päätti Sarlinin ehdotuksesta tukea Mäntsälän kapinallisia. Kapinan jälkeen Sarlin erotettiin 6 kuukauden ajaksi suojeluskuntajärjestöstä. Sarlin oli myöhemmin 1930-luvulla mukana IKL:n toiminnassa.
Einar Sarlin kuoli 64-vuotiaana maaliskuussa 1939.
Dmitri Vasiljev (ampumahiihtäjä)

| Mitalit | Mitalit | Mitalit |  |
| --- | --- | --- | --- |
|  Dmitri Vasiljev (ampumahiihtäjä) |  Dmitri Vasiljev (ampumahiihtäjä) |  Dmitri Vasiljev (ampumahiihtäjä) |  |
Maa:   Neuvostoliitto
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Sarajevo 1984 | viesti |  |
|  Kultaa | Calgary 1988 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Oslo 1986 | viesti |  |
|  Hopeaa | Lake Placid 1987 | viesti |  |
Dmitri Vladimirovitš Vasiljev (s. 8. joulukuuta 1962 Leningrad) on venäläinen ampumahiihtäjä, joka aktiiviurallaan edusti Neuvostoliittoa.
Vasiljev hiihti avausosuuden kultaa voittaneissa Neuvostoliiton 4 × 7,5 kilometrin viestijoukkueessa Sarajevon 1984 ja Calgaryn 1988 olympialaisissa. Calgaryssa hän sijoittui lisäksi 10 kilometrillä yhdeksänneksi. MM-kilpailuissa hän saavutti viestikultaa Oslossa 1986 ja -hopeaa Lake Placidissa 1987 sekä sijoittui 10 kilometrillä neljänneksi 1987. Hän voitti Neuvostoliiton-mestaruuden 10 kilometrillä 1984 ja 1986 sekä 25 kilometrin sotilaspartiohiihdossa 1987.
Vasiljev on aktiiviuransa jälkeen kuulunut Venäjän ampumahiihtoliiton hallitukseen sekä pitänyt ampumahiihtoaiheista blogia.
Einar Sagstuen

| Mitalit | Mitalit | Mitalit |  |
| --- | --- | --- | --- |
|  Einar Sagstuen Holmenkollenilla vuonna 1976. |  Einar Sagstuen Holmenkollenilla vuonna 1976. |  Einar Sagstuen Holmenkollenilla vuonna 1976. |  |
Maa:   Norja
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1976 |  viesti |  |
Einar Sagstuen (s. 22. maaliskuuta 1951 Gjøvik) on norjalainen maastohiihdon olympiamitalisti. Hän edusti aktiiviurallaan Gjøvik Skiklubb -seuraa, ja on pituudeltaan 166 cm.
Sagstuen hiihti toisen osuuden Norjan viestijoukkueessa, joka saavutti hopeaa Innsbruckin olympialaisissa 1976. Norjan-mestaruuskilpailuissa hän saavutti hopeaa 30 kilometrillä 1975 ja pronssia 50 kilometrillä 1976.
Aktiiviuransa jälkeen hän toimi rakennusyrittäjänä. Hän oli mukana myös jääkiekkoseura Gjøvik Mammutsin hallintotehtävissä.